{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":6,"n_cols":6,"rows_kept":6,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Pravilnik o popisu stanišnih tipova i karti staništa "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"HRVATSKI SAVEZ UDRUGA PRIVATNIH ŠUMOVLASNIKA","PRAVILNIK O POPISU STANIŠNIH TIPOVA I KARTI STANIŠTA","Jedan od većih nedostataka ovog pravilnika je izostanak podataka o ukupnim površinama pojedinih stanišnih tipova. Obzirom da se karte nalaze u digitalnom obliku na GIS podlogama to ne bi trebao biti problem, a taj podatak bi bio vrlo koristan kako bi se mogla procijeniti njihova ugroženost odnosno potreba za provedbom mjera očuvanja.  \nNadalje napominjemo da u savjetovanju nije objavljen Prilog IV naveden u dokumentu Stručno obrazloženje ZZOP.\nTakođer se sa stručne strane ne slažemo sa izdvajanjem novog šumskog staništa E.3.1.7. Šuma običnog graba s dlakavim šašem, jer smatramo to nije prirodna klimatogena zajednica nego šuma nastala negativnim antropogenim utjecajem te se za takve sastojine u sklopu prirodi bliskog održivog gospodarenja šumama propisuju konverzije u prirodne mješovite šume hrasta kitnjaka i običnog graba.","Nije prihvaćen","Sadržaj Pravilnika određen je odredbama Zakona o zaštiti prirode (NN, 80/13, 15/18, 14/19, 127/19). U slučaju potrebe podatak o površini pojedinog stanišnog tipa može se uvijek zatražiti i dobiti, a taj podatak samostalno ne predstavlja podlogu za procjenu ugroženosti nekog stanišnog tipa, odnosno potrebu provedbe mjera očuvanja za pojedini stanišni tip.\n\nStručno obrazloženje Zavoda za zaštitu okoliša i prirode predstavlja podlogu Ministarstvu za izradu i donošenje Pravilnika te je na e-Savjetovanju objavljeno kako bi javnosti i zainteresiranoj javnosti bilo omogućeno jasnije razumijevanje razvrstavanja stanišnih tipova. Prilog IV Stručnog obrazloženja Zavoda nije objavljen na e-Savjetovanju jer se radi o usporednom prikazu stanišnih tipova s trenutno važećim pravilnikom, što ne utječe na odredbe Pravilnika za koji se savjetovanje provodilo.\n\nNacionalna klasifikacija staništa (NKS) prvi puta je razvijena 2004. g. i predstavlja klasifikaciju svih stanišnih tipova prisutnih na području RH, neovisno o njihovom postanku i načinu upravljanja ili održavanja. Šuma običnog graba s dlakavim šašem bila je uvrštena u NKS već od njegove prve verzije 2004. g. Sintaksonomska revizija provedena 2014. g. od strane Šumarskog fakulteta predložila je uključivanje, tj. spajanje šuma običnog graba s dlakavim šašem sa zajednicom E.3.1.6. Šuma hrasta kitnjaka i običnog graba s vlasuljom, te se u još uvijek važećem NKS-u ove dvije šumske zajednice vode kao jedna. Dodatnim proučavanjem literature, stručnjaci su ipak zaključili da bi šuma običnog graba s dlakavim šašem trebala biti izdvojena iz šuma kitnjaka i graba s vlasuljom jer nastaje kao degradacijski stadij srednjoeuropskih neutrofilnih do slabo acidofilnih mezofilnih bukovih šuma, gdje je bukva u potpunosti istrebljena i grab dominira. Dodatno, udio vrsta ilirskoga flornoga geoelementa je neznatan što je razlikuje prema šumama hrasta i graba s vlasuljom."]
[2,"Ljiljana Borovečki-Voska","PRAVILNIK O POPISU STANIŠNIH TIPOVA I KARTI STANIŠTA","Zbog lakšeg snalaženja u nacionalnoj klasifikaciji staništa predlažem da se u Pravilniku o popisu stanišnih tipova i karti staništa unesu i znastveni nazivi sintaksonomskih jedinica.","Nije prihvaćen","Znanstveni nazivi svih sintaksononskih jedinica koje se navode u Pravilniku s hrvatskim nazivljem, kao i njihovi opisi nalaze se u „Nacionalnoj klasifikaciji staništa RH“ koja je objavljena na mrežnoj stranici Ministarstva. Slažemo se da bi to na neki način olakšalo snalaženje u klasifikaciji staništa, jer bi sve bilo „dostupno na jednom mjestu“ ali to je ujedno i dodatno opterećenje Pravilnika podacima koji su već javno dostupni te stoga primjedba nije prihvaćena."]
[3,"Marina Ninković","PRAVILNIK O POPISU STANIŠNIH TIPOVA I KARTI STANIŠTA,\nČlanak 1.","Poštovani,\nslažem se s Pravilnikom o popisu stanišnih tipova i karti staništa..\nMarina Ninković","Primljeno na znanje","Primljeno na znanje."]